تمت ارشفة منتديات نبع الفرات
انشر مايعجبك من , قفشات , دارميات , ومضات , ابوذيات..... شعر شعبي موسوعه كامله
ولنخصص هذا الركن لمانحبه من :-
ومضة , قفشات شعرية , دارمي , ابوذيه ..و أي شئ يتعلق بالشعر الشعبي ..
راح ابدي
يجوز ماعندي بخت يجمعني بيك..
ويمكن اتحبلك بشر ويبادلك..
عود ردتك محد ايشاركني بيك..
امري لله يجوز ما استاهلك.
بأنتظار مشاركاتكم
انتظرتك واكف اباب الامل
لشوفتك ماني اهل
شلون ناديك العجل وادري تحجبي ذنوبي
وين اودي وجهي انه من الخجل
حقه گلبك لو زعل
اسف لكل ما حصل سيدي واستر عيوبي
تستاهل .. واتمنالك انه الخير .. صح فرصة مثلهه من الصعب تلگة .. خلي اذنك على صدري سمعت الصوت .. تسمع فرح گلبي تسمع الصفگة ..
على الاهات اعيش كل عمري لحظات
گلي اشلون اتحمل أنه فرگاك
احبچ
واليحب بلوه..
وين الله وقمستي اتروح
يم عيونچ الحلوه
وسولفلچ عليچ اهواي
واتبلل يواهس ماي
عينچ يمي لا تغفه
اريدن كون وجهچ
يترس الغرفه
واشتم بيچ ..حنيه
احبچ حيل..يبنيه
جهالي ابحضنچ ينامون هنيالي
اظل يا دوب اسولفلچ على العرسان
من زفوهم اگبالي ...!!
عاشت ايدك أستاذ فهد
موضوع رائع بارك الله بيك
ولنا عودة ان شاء الله
تحيتي
تستاهل انت الروح يافهد والعين
موضوعك شمحلاه ارجعله كل حين
بقلمي
خاطر مااظلم بختي
اهلا بك مولاي تنورني بكل وقت!:)
ضياء من كد ماحفظتك صورة بالبال
كمت حتى من أشخبط تطلع أنت
فهد من طيب أصلك انا احلف بيك
لان انت الاصل يبن النشامه
بقلمي.والله
ها يروحي شوكت يصفالچ حبيب
شوكت اشوفن عيني ما تبچي ندم
گتلچ اليعشگ تره عمره گصير
وباچر بحسرات يگظيها و ألم ..
شگد بنيتي احلام ياروحي شجاچ
وهو معروف اليحب عايش وهم
كافي گلبي اتبهذل ودومه عليل
وكافي حتى الحيل يا روحي انهدم
ذاك قيس شگد ترف حب ليلى حيل
وتالي موقفهم على الفرگه انحسم
غريب احساس بيك تولعت ليش
شعور بداخلي مابية اوصفة
:) بقلمي
مـنين اجيـك . . . ؟
وآنـه بس اللـه ضـحك وحهة بـطريقي
وادري بـس اللـه صـديقي . . .
ردت اجيك !! ووحـدي جـاي
بـس .... ؟
ثـگل وجـهك يـفشل چن ثـگل وجـهك ورأي
اهلا نورتي:)
لاتوصف شعورك وانه ادري شبيك
يمكن بيك رجفه من التحبه
بقلمي. المنحني
على طاري الوكت ..
كل لحظه
ألك .. اشتاگ
راح اسوي الخاطري خاطر حديد
سولة بيك هواي تكسر # خاطري
انا رايح والدمع صاير خناجر
ها يخدي شبيك حاير
ليش بطّلت الچكاير
موش گتلك انت تايه.بين حضري وبين ترباة العشاير
بقلمي..هسه
آه العسل بشفاك لو لا مس أشفاي
أسبوع أظل بالصيف ما أشرب الماي
إذا سموك مبدع أي صحيح إبداع
لأن انت اول بشر نزل دمعتي
فقير و كلشي ماعندي و يغارون
لأن و ياك كَالوا كلشي عنده
على الله لو نعود الذيج الأيام
لأزرع طريق الي ترد بيه أورود
أنه عاشق حسين يا سامع الصوت
و العندة أعتراض الحايط أبصفة
كافي من الهجر كافي من الغياب
كَلت أتعود لكن صارن أسنين
عجز من شيل هدمي مال متني
وعلي ضاقت الوسعه مالمتني
لو تدري العالم مالامتني
لها الظاهر ةانه العلتي خفيه
وكان شعجب زعلت .. من ايّانه
وشوف شصار بية .. من ايانة
انة شعجب يزعل .. مني انة
وعلية شعجب يزعل من علية
جنت ما تعرف امن الحجي جُمله
وعلمتك علوم الكون جمله
المفروض الجَملك بالمثل جَمله
مو باول مقاله اتهد عليه
انة الما يوم عاذل .. ملكيتة
وابد ما امل زماني .. مل لكيتة
يريدوني اهدّة .. من لكيتة
اعمة وجلبّت شيفك ايدية
انة من سنين احبك .. هايم انة
وكل حسرة بدليلي .. هايمانة
يكلبي انطيني جفك .. هاي امانة
حبيبي بمهجتك ضمّة الية
منهو الكدرك يا زين ..من ساك
يبو ثغر البعود الارك .. منساك
انة بحتف المناية وكلت .. منساك
بنهر جسام وذكرك عصف بية
الزمن هيهات يلوي ساعدي انه
ونساعد دوم كلمن ساعدانه
يل تسال على اصلي ساعدي انه
اهل نخوه وكَرم واهل الحميه
زماني بفركتك حزين .. حزنة
وعلى كل الحزن والنوح .. حزنة
تعال على الدليل وشوف ..حزنة
مغيم ما صفة ومخبوط ميّة
وحك هموم البصدري .. والاكراب
الماي بغيبتك صدك .. ولك راب
الي رب اليصبرني .. وألك رب
اليفجعك بالعليهم خنت بيّة
تحن الروح كلساعة .. ترف لاك
ومشيت وظلت عيوني .. ترف لك
اذا ما جيتني الليلة .. ترة أفلاك
اسوي وجاينة انصب علية
شنفعني الجو يا صحاب .. من خلالي
اخذ ربعي واخوتي .. من خلالي
كثيرة ذيول عبرت .. من خلالي
الزلم واشباههة عبرت علية
انة المكسور دومي .. من لحمني
اسد خيوط ربعي .. منلحمني
ابي وما كلت روحي .. من لحم ني
تلحك تستوي وتنطيهة ادية
روحي من المصايب .. ناخ ذلهة
شفت عزهة بمذلة .. ناخي ذلهة
اكو وادم تحية .. ناخذلهة
وهي الجتالنة تاخذ تحية
سالته اعله المدينه وكال شَطره
وكتبلي شطر بس اشلون شَطره
خله الكَلب بالنص صار شطره
لمن كتب رايح مالي جَيه
سلطان على روحي .. من يعللك
يالعاذل بهمي .. من يعللك
لا تمن بدهرك .. من يعلك
ترة بنفخة هوة ترد للوطية
علي ما افضل احد .. وانتة افضلك
واهد وافزع واثورن .. وانتفض لك
يبيك شلون خانوا .. وانتة فضلك
عليهم مثل فضل امي علية
كلبي ما لعب غيرة .. لعابة
واحسن شفة لامراضي .. لعابة
سبحان الذي صاغة .. لعابة
ونفخ بي روح حتة يعم علية
يمن وجهك بنص الليل .. لالة
شنو امك بالنساوة اشتهت .. لالة
من اكرّب ليك ليش تصيح .. لالة
خايف لا تموع ابين ادية
امش مملوح غيرك .. يمشي فاهي
وعجز يوصل الوصفك .. يمشفاهي
لون تدنة شفاهك .. يم شفاهي
الزك من تحط جيلات بية
وحجابك هذا لو قطعة .. من الغيم
ويحفظك يا ترف ربي .. من الغم
دكضني خلصت كصتي .. من الغم
من اشوفنك تصير جنون بية
من الفرح ما ظل .. شايبانة
ووكتنة من زغرنة .. شايبانة
تشوفيني يعمي .. شايب انة
ابيض راسي بس روحي طرية
صفنتلهة وضربت اخماس .. بسداس
وتعبت على البنيتة وياك .. بسداس
صحيح انة لعبت وياك .. بس داس
غلبتني بطيبتي العمت علية
هاك خيوط روحي .. هاك ابرهة
ولو صاير بحرهة .. هاك برهة
الك حسرة بدليلي .. هاكبرهة
علي ثكلت مثل ثكلك علية
شجاني وخذت شوره ابيوم من شار
وشراني طلع ميجوز من شار
انه بلوه ابتليت ابطبع منشار
كَطع دَلالي بالروحه والجيه
طلبتك ما كلتلي ابشر .. ولا هاك
شلهاك وغيرك عني .. ولهاك
ضميرك لازم يألمك .. والهك
هم يحاسبك باجر علية
وكلت مرخوص فوك الجسد .. عدي
وجم مرة تزل ونكول .. عدي
احس مرات كل الصوج .. عدي
انة الغلطان رهّيتك علية
وثيقة بكل فخر كلبي .. وثقلاك
جبل ما شفت باخلاقك .. وثقلاك
الك يرخص دمع عيني .. وثق لك
الكلب لمن يدك يوكع بدية
صار الكلب كاسك .. وانتة كاسة
والميحبك خسارة .. وانتكاسة
لو العب ابدوري .. وانتة كاسة
اشيلك حتة لو خسران مية
هاك اشعل كلب كلبي .. ووج هاك
على حالي راح اعلمنك .. ووجهاك
بشالك من تلف شعرك .. ووجهاك
تلف روحي مثل لف المنية
اعترفت بعضمت لسانك .. وقريت
شمالك عتعتت هسة .. وقريت
انة العلمتة القراية .. وقريت
وهسة يريد يقراهن علية
عمري تيهيتة وضاع .. سني
كبرت وطاح من كدامي .. سني
شيعي وجيف احبة صرت .. سني
وتيهت الخمس والمرجعية
مجلّب لا رضة يهدني .. ونهدة
ولا ساعة الرضة نكعد .. ونهدة
ابوس بي من شفتة .. ونهدة
وصلت للصدك بدل علية
تعال اكعد نصفي الألك .. واللي
وعلية النوب ياهو تريد .. ولي
كلتلة خل ابوسك كال .. ولي
شنو تبوسني تنّك علية
اعزاز اعزاز ياما راحوا النه
وعليهم عمري كله راح اونه
اشوفن للشماته راحه والنه
بس القهر والونه الخفيه
الك مملوء دلالي .. والة هجاء
ونسيت الحجي من شفتك .. ولهجاء
حروف الابج وهوز .. ولهجاء
يدكن لو كتبت اسمك تحية
جذب جفي بعدكم .. يومي لأحّد
وهواكم وين حدة .. يو ملا حد
انة لو ما اجيكم .. يوم الاحد
الثنين من الصبح لطموا علية
زاد بكلبي شوكك .. وانتة قل بي
ووصل للراس حبك .. وانتقل بي
احب شلون غيرك .. وانتة قلبي
وانة بكلبي احبن مو بدية
اكوم اجلالن لحسنك .. واقف لك
واسجل كلبي يا خلي .. وقف لك
واحطك بي واقفلنة .. واقفلك
واطب بصدري واقفلكم علية
وياك بلشت بلشة .. يابلاشي
وحسافة طلعت عدك .. يابة لا شيء
بثمن يوسف بعتني .. يا بلاشي
وقميصي اربع جهات انقد علية
تدري شكد الك كلبي .. ولع ضام
صغار جروحي يهونّك .. والعظام
اموتن وندفن واعتك .. والعظام
يزحفنلك زحف لو صحت الية
مدري العيب عندك .. مدري عدي
ومدري غلط عدّك .. مدري عدي
مدري اوكف واطالب .. مدري أعدي
واكولن ينصلح ويرد الية
السعادة من اجيبنهة .. والافرح
وعلى الخوان راح اصفن .. والف راح
الف عدموه والف سجنوه ..وألف راح
واتاني وما رجع واحد علية
وفيت وية الربع محد .. وفالي
وياهم خاب كل ضني .. وفالي
خشب فول الربع وتدج .. وفالي
حديد وحرش كسرتهة من ادية
بس احنة المصايب .. صاحبنّة
لان كلساعة ندفن .. صاحب النة
ابنة المات محد .. صاح ابنّة
خاف نصيح ويعدمون اخية
وليت اغم وكتي علي .. ولاج
وصرت لكمة بحللك شمات .. وانلاج
بعض مرات صح انضنك .. ولاج
بس انخي علي تفرج علية
يلبهمك ملابس .. لابستني
وثوب الحزن بيدك .. لابستني
رحت لا صالحتني .. لا بستني
ولا كتلي جذب حقك علية
العمر ماي وتبدة كلف .. لمّة
وعلي نكبات هجرت صفت .. لمة
كلتلة شوكت تفرح كال .. لما
اشوف جنازتك تمرك علية
تسودن دهري وعضني .. برحّاه
واصيح احاه خلاني .. برة احاه
عضتة ما كفت حطني .. براحاه
حنت راحتة وما حن علية
اريد الزم خديدك .. واشتمنة
واريد انعل ابيك .. واشتمنة
تدري شراد كلبي وشتمنة
على صدرك اموت وهاي هية
اطلبة وأجة وفّاني .. سواه دين
شدهني وصارت براسي .. سوادين
يحقلي احزن عليك البس .. سوادين
الوجه والثوب اصبغهن سوية
انة الما يوم خلّة وياك .. خليت
شجاك وبالظهر سجين .. خليت
شعندي وشبعد يا ترف .. خليت
صفة حتة البدي هم موش الية
اوعي بالضماير ردت .. يوعان
طحت ما شفت واحد كَام .. يو عان
بدي وكلت اخوي الجان .. يوعان
مسح حلكة بقميصي وعض ادية
ساعة الوكت مشراكة .. سعافاي
وعلي بجفاك ما تلحك .. سعافاي
جنت نخلة ويفيي الهم .. سعافاي
وعلى كرصة خبز جيموا بية
ارضعتني الدنية همهة .. من اهدهة
طحت والطيحة طيحة .. من اهدهة
والله بصدري حسرة .. من اهدهة
ابجّي المن صخر كلبة علية
البشر معدن تعرفة بيوم .. ينحاك
يوم التوكع ومكسور .. ينحاك
علي خيط المصايب كام .. ينحاك
والتكتلك اخوي الحاكة الية
مال اسهر وَصلي مال اَداعي
عليك ويل صدودك ماله داعي
أنه اتحسف دعيتك مالي داعي!
وجيب الما يمر يسأل عليه
تنيتك عمر كله اسبوه بس تان
وتان روحي عليك وبقت بس تان
تريد الواحتك يل بيك بستان
وافرهد كل ثمر ناضج بديه
عمت عين الزمن لعداك وداك
ونكر ودك هذاك الجان وداك
دواك انفقد ياللاسف والداك
جعل شخصك على افراش المنيه
أبد ما كَلبي غَير بيك رايه
وشفت بيك ابمنامي أمس رُيه
كأن الحربي انت ارفعت رايه
تعال وخلنه نتعاون عليه
اشتم بالزمن كل يوم والعن
ابسبب نيرانه وسط احشاي ولعين
صادفني اويه حلو الطول والعين
وخله الهل وكت ناري سريه
حيه وأسد والماي مملي بتماسيح
والغصن بيه ذابوح بس أهتز يطيح
لي انا
هاك الگلب والروح وهاك انا همين
بس ارجع اترجاك مو تعبت العين
حنه فقره وشوفة عيونك ثواب
الله لايطيك يالماجيتنه
من كثر ماندعي گمنه ونستغيث
گامت الوادم تصلي ابيتنه
ليش اني دون البشر بعيوني مانامك
يالليل بس بلسهر تلگاني گدامك
چفه الميزان تنزل بلثگيل
هاي دنيه ومو شرط بيه العلو
#اولت ..#امس
يم راس شارعنة اجت
زفة وسمع گلبي انقهر
گمت وصحت باهل العرس
ممكن طلب ؟!
نصو الهلاهل لااجي ..
بالگوة نومت الصور
مهي عيونك علي صلفات
واگلك شوفك احنين
تمنيت البشر مو طين
الطين بجرحته ايبين
بالك لا تشغله وياي
جرحك چم متر هين
الجـمر يـم نـــار گلبـــي .. ما ت حـره
وعلـى الشـــينات جـدمي .. ما تـحـره
انـه أتــمــنى امـنمـوتـــاً .. موته حره
لان مـوتت ألـذله إعـدال مــيــّه
طار الفرح من ابعيد بلشاه
مثل ذيب وفرغله الشرك بلشاه
بلش بيه زماني شلوون بلشاه
المصيبه الها كبرها ايذبها اليه
أنه الخسران عمري بأول اصباي
بعد شخسر واخاف أمن الخساره
جبير وطيحو من راسي العكال
بعد ياهيبه هاي وياكباره
شمرني الوكت بحلوك المساجين
جكاره بعازة اكطوف الجكاره
اليفز عطشان نص الليل
لازم غفه وناسي بروحة فركة ماي
تره اليحسب تراب الكاع
يشبج بين جدم الراح عن الجاي
شنو السويته البس ليل
وعايش شجره بس مابيه كطره فياي
يكًلي انسى..
وانا وياه مثل فلاح
زارع بالارض .. نفسه
يكًلي انسى
مايدري بدونه الروح
مثل وحدة ذبحها الخوف
تريد تصيح .. بس خرسه
تكًلي انسى
الك بيه خلك شايب
يتاني وليد من عاجر
ويدريها صعب تنطي
ولكن .. صابر لهسه
خلص باكيت جرحي
ودخنت روحي
وفرغ كاس المكاسر
واشربت نوحي
وبعد شباج واخلص بيت الاحزان
وابعد عن كمر ما يلمح اجروحي
شجاك وبطلت ماتسأل شبيك
وعلى فراكك أبــد ماعلمتنــي
جنت مرتاح كلش و أنه ويــــاك
وصحت ياحيف لمن فاركتني
كلي شصار حتى تعوفني شبيك
شفــت غيــري يحـــبك وبدلتنــي
أحسـاس غـيرك لا تـمـسـه أكبـر حرام
ولا تـشـوهـ سمعة الـسـواك أمـام
أسهامك التشمرهه أيديك
باچر يـرجعن عليك
هـاي حـكـمـه وداعـتـك مـو بـس كلام
براحتك
بس انته مختار البعد
موجود يمته ماترد
والطوبه هسه بساحتك
واضح كلامي وصدگه
من تمشي راسك دنگه
گلبك اذا مثلي لگه
بساعتها ارفع هامتك
كبل انه اموتن لورحت
بس هسه روح براحتك
[صورة]
ماعدنه زكَــزاكَـ ودغش
عاالفطره واصل صيتنه
وكت البرد
نكعد تحت
صورة علي
ومن كثر مافقره نحس..الله يبات ابيتن
اگراب يصير گلبي وجلمتك سيف
واتحمل وجع بس صفي نيتك ..
كلت: ماريد اشوفك .. كتلك: تهون
ابد مامر بعد من باب بيتك ..
اجيت بكل صلافه وجاي مغتاض
تحاسبني لان بالطيف اجيتك !
بين وجهك والگمر بس اختلاف
هو مال الناس وجهك ماالي !!
تندهنــي واسولف ييــك
واتوسد حلم ملگـاك
ْ
واغفه بحَـسبة متــانيك
أفز محْـتام
لــ شلووونـــك
تهت والعـــــافيه عيونك...!
واعدوج
واملوج
وقشمرج
ذوله وادم عدهم اليعشك صدك هذا قديم
ذوله وادم لو لكو بالكعده عانس
يصير كل موضوع عدهم بي عرس
لو لكو اعمى بدربهم
واحد يحاجي صديقه شوف يالون الشمس
ناس ما عدهم ضمير
ناس تتحايل عله الله
ناس سترتهم سبحهم
بليس يكض ورقه وقلم يصنتلهم
حتى يتعلم دغشهم
جانو يكرهوج وانتي ما تدرين اسباب الكره
لان يدرون بكصيبه شعرج اطول من عمرهم
[صورة]
بعد لتكول احبك.... ما احبك كول
ولا رايد غرامك ينطبع بيه
سامع بالمثل شيكول... لو ناسيه؟
ما رايد احبك... حبتك حيه...
نار فراكم بالكلب ماجن
وعليكم زين عندي عقل ماجن
رسايلكم عجب للحين ماجن
السبب شنهو كطعتوهن عليه
القصيدة بس الك يحلة نصبها
وروحي بمنبع العشرة نصبها
قصتك مو قصص واحد نصبها
لان عشكك من زغر بين علية
..باعوك سوولك عرس......
..باعوك اقل من نص فلس..
..مبروك يالوجهك شمس...
..مبروك يابو حجي السلس...
..بيوم عرسك لو متت..
..بالفاتحه انصبلك عرس..
راح انتخب واحد عمره ماخانابو الفقره علي راعي اليتامه
لعبوا بشعرك وحجيك وينة ذاك
والله كتلي اتلزمة ايدك لو مكص
رتب احجايات الك مثلي باصول
لو كالهن وبلا وعي وحجية اختبص
وليد وبرفعة علم يوم الخميس
مثلة ارتب حجي الك با الاخص
بشفافي الحزن ماخله بسمة تعيش
كلمن كَمت ابوسه بخده اطبع اووف
غير لساني كَلي شكَصرت وياك
وخذت من عندي كلشي وماخذت عبرة
يوجعني الهوة امن اتنفس بفركَاك
الي وياك جان بكل نفس ذكرة
نورتي:)
جنت تحضن ورد واتزاعل ؤياك....
صدك يفلان تحضن هسه غيري
انطيني وجهي وروح بس وجهي القديم
الجنت افرشه بخطوتك لمن تطب
جنت ترفس باب بالي بلايه خوف
لان تدري ابالي ماتكعد غرب
واني اجي البالك اصيح فلان افووت
تكلي اوكف خل اسويلك درب...
ادري أبكلبك اني ومااحاجيك
سواجي اكلوبنه واني ادري بيها
شايل فد براءه وضحكه واحساس
احس لطفال تتحسر عليها !!
خطية الروح حيل اتعلقت بيك . . .!!
كامت من تريدك تشبك الوردة . . !!
خليتني بموقف صعب
بس روح الله يحرسك!!
هو انت بس درت الوجه
صحباني ابد ماقصروا
جابولي صورة عرسك
أدري بيچ وحافظچ عن ظهر شفه ..
وين ما حطيتي راسچ .. بأي حظن صدگيني يـغـفـه ..
وهـو مـثـلـچ خـايـن ومـا عـنـده عـفـه ..
هاي فرصه .. بحجة العيد أخذي رقمه ..
أتــعـايـدو ..
وبـعـديـن أرجـعـو أتواعدو ..
و فـضـوهـه أطـلـعـو ..
والله كــلــش لايــگــيــن ..
أخــذو كـل الــعــشـگ ألــكـم ..
عــمــي أحــنــه الــخــايــنــيــن ..
حيا الله زلم خشنة وتلاوي الموت...
نار الغيرة من عيونها تطشر!!!!
ﻏﻤﻀﻲ ﻳﺎ ﻟﻌﺎﺑﺘﻲ ﺍﻟﻤﻨﻈﺮ ﺭﻫﻴﺐ
ﻫﺴﻪ ﺍﻧﺘﻲ ﻫﻮﺍﻱ ﻣﺤﺘﺎﺟﻪ ﻟﺤﻈﻦ
ﻭﻻ ﻳﻈﻞ ﺑﺎﻟﺞ ﻋﻠﻲ ﻣﺘﻌﻮﺩﻩ ﺩﻭﻡ
ﺍﺣﺴﺎﺳﻲ ﻣﻴﺖ ﻭﺍﻧﺘﻲ ﺍﺣﺴﺎﺳﺞ ﻛﻄﻦ
انته مو مثلي ،، اني عاشك
واي حدس بالكون اديره
رايه العباس تعكدها انته بيدك !
ورايتي من اعكد ظفيره
واستحي لحد مااعرفه ..
المستحه الي جان حاله ...
هيج اتذكرلي منه ..
مستحه الزاجل اذا ضيع رساله !!
انه اعيوني اعله فكدك ذبن ادموع
من اجمعهن يطلعن ساجيه وبير
اعيونك ليش جنهن ريج عطشان ؟
دخل يبجن علي متكلي شيصير
اشو تهوى البعد من اليحبوك
ولهم دوم وجه وبال متدير
شنو امك يالرحت متنسيه بفراك ؟
اريد افتهم بلا انطيني تفسير
مامحتاج منك بس ال وداع
اودعنك ردت مثل اليودعون
صرت سنبله اصفرت من الفراك
اجيت انته اشمرتها لليحصدون
على لحني اليتامى اتكول الله
و لمفارك محب بس يون يمي=((:)
محضرلك رصاصة من تجي وياه
و اتوقع احطاها بوسط كلـــــبي
يا نخل شط العرب حاجيهاا
ليش زعلانه عليه شبيهاا
وحك كاعك والجذور
ما بدر مني قصور
بكد وكفه السياب انه متانيهاا
يا نخل شط العرب حاجيها
ليـش تسـأل ؟.....
وانـته تـعـرف ليـش نبــچـي....
ينســمع صــوت الـهـلاهـل...
والـــدمـع مــايـنـــسمع....
وأحــنـه دمـــعـتـنه حبـلـنـه...
أنـطـيـح لـمـن تـنـگـطـع....
سال شامت يكلي اشلونة الفراك
مسحت الدمع بيدي وكتلة اشرد
بغيبتك كلشي اختلف
هب الشمع طف الهوه
هي ضاگت بينة حيل
دنيا صارت چن جحيم
شما تضيگ نكول تفرج
ونصبر ب الله كريم
بية اخر طعنة ضلت
مني حتة روحي ملت
جروحي للشمات وصلت
وشامتي كلش رجيم
وشما عظم جرحي وكبر
عندي رب اسمة العظيم
مدري #ليش ؟...؟
بعز #ونستي !!!!
يمرني #طاري...........
ويترس الواهس #قلق..
حسبالك آنه انساك
والكعبة غلطان
جوه الجلد موجود
يعني انته شريان
تضل تاج عله راسي وتضل رفعة راس
وتضل دوم المحــــــــــبه البينك وبيني
غيرك ما عشكت شما تمرني اشكال
حته الأحله منك ما حــــــــــله بعيني
إشتعل گلبي بنار
چي ماأشوفك
أنعل أبو الينساك
لابو اليعوفك [صورة]
كلما أريد انساك
تاخذني سكته
بالدنيه احب اثنين
بس الله وانته [صورة]
مر بيه نسيم وخلي أشمن بيك
حركتني الشماته الخاطر عيونك
ماعندي ذنب بس رادو يعرفون
هم أكدر أعيش بنفس من دونك
لاتظن مثل الناس
بس تبعد انساك
صح انته عني ابعيد
بس روحي وياك
لمي شعرج لغيري مايحله الضلام
منهو غيري وخاطر يشوف الشعر
اليحجي ويه الليل كون بكلبه ظيم
علأقل ايكون فاكدله كمر
لاتظن واحد يوم
غيرك عشگته
ولو يوم احب اثنين
هم انته إنته
الشعراء هواي يجذبون [صورة]
وادري بـــيـــك انــتــه الغـــلــط كـلــه
تطعني وتكلي شبيك تطـعن حيــل
والله تــحــيـــرت وك انــتــه مــن يـا مـلـه
لتصدگـ آنه انساك
دوم انته عالبال
هم شفت واحد عاش
لوگلبه ينشال [صورة]
ابسرعه عجيبه نزلت الدمعه
حسباله يغشني من اشوف ادموع
ماصدك بعد لو ينكسر ضلعه
وعشر تالاف عام الربه صلى ...
يعني مو عجيبه اتشوف انسان
يطعنك بالظهر بس يعرف الله ...
أنسه الگلب لو راد
فد لحظة ينساك
شنهو الگلب والعين
كلهن فداياك
صبر كلبي خلص بس انته ماحنيت
وانواع القصائد الك ارسلها
بس ركز وياي واقره هذا البيت
هو اليحب روحه يكدر يملها
يساكن ارويحتي هاك استمع ما يلي
وحدك عشت بالكلب وغيرك ابد ما يلي
عطشان انا الشوفتك يلشوفتك مي الي
والشبع من شوفتك كل عمره يبقى عدل
وياك ما خالفت صدكني ماشي عدل
ﻻ يرضاها قاضي شرع وﻻ يرضاها قاضي عدل
للناس تحكم عدل وحكمك علي مايل
جاني اليخيط اجروح كلبي ولكاها
مايرهم الهه اخياط تنزف دماها *
صابرلك صبر ما صابره انسان
واظل كل عمري انتظرك واريدك
ما مليت اني من العشك يوم
وﻻ كلبي اليحبك صار بيدك
عمر وياك بس ماكاعد وياك ؟
اجه واحد غريب المشيك انضم !
اول ساعه حط ايده اعله المتون!!
وره اشكم ساعه يمكن الله يعلم ؟[صورة]
محتاجك تعال لخاطر الله شلون
اموت لخاطرك بس ذمتي ابريها
اريد اسمع احبك مال عشر اسنين
مو هاي اﻻحبك هسه تحجيها
تعال وجيب ظلك خلي احجي وياه
واسولفله عليك وروحي اجويها
تعال وجيب صوتك ارد اسمعه بشوك
حتى اطرب غضب والدمعه ابديها
تعال وشوف حالي حال ام بجفاك
نشف دمها وبقيت بونه اسليها
وصرت تابوت وغيابك محطه موت
وبيه بس شوفتك تحيها
تروح رايد صدك !!!!!!!!!!!!
عاد احنه ؟؟؟؟؟؟؟؟؟؟؟؟؟؟؟ خل نلتقي
(وبعدين خل نفترك )
حلــــو وتغــزلــــو بيـــك الشمـــاتــــه ,,
اليكــرهك شــافك وصـــاح اشحلاتــه ,,
.
انتـــه الــمــايــحبـك يحــچـــي عنــّـك
ويــگول اشگـد حلــو لو ظحك سنــّـك
حلو...وحتـّـه احلــه من الأحلـه منــّـك
الــزعل منــّـك يرّضيـك
اليخـبّـل منـعـجـب بيــك
لأن مـاشــاف مثــلك كـــل حيـــاتــــه
حلــــو وتغــزلــــو بيـــك الشمـــاتــــه
اليكــرهك شــافك وصـــاح اشحلاتــه
أكرصني..حيل..خل..أهيسك..موش..ط يف..[صورة]
يالخدك شبه شمام لاحوك
وجنت كبلي على الزينات لاحوك
اذا تمشي ووراك 12 لاحوك
حبيبي شلون ماتكلب عليـه
مرأه عراقيه هدم الامريكان بيتها فقالت.....
لأن هدمت بيتي وجان طابوك!!؟
هاك اميه اشرب خاف فحطان؟؟
هموم الدنيا سوت سلفه وياي
كل متصير قرعه يطلع اسمي!!
احس كلبي وكف من طاري الفراك
لذلك!!ما يدك من فاركتني...
شفت المطر هذا البلل الكيعان؟؟
بجيت اضعاف منه بساعه اغيابك
ألا ليت المشيب يعجل وياي ؟؟
لسولفله المصايب من جنت شاب
شفتك نار شاعل وآني بردان!!
اجيت ادفى طلعن ذكرياتي
بطلت الغزل هاك اسمع الاخبار
راجح اكتب حسيني واضمن الجنه
اشم ريحة وفة _____ شتعود للعباس
دوس علة الكلب بثنين رجليك
ومن توصل للكرامة رجلك اكسرهة
شمات مو شمات
شمات ، شمات بالكبر ويكولون حي بعدة لو مات
فراكك باب خيبر وانه مو كرار
وانا ابيبان بيتي اتعاجز لفتحهن
بيه جروح ما ينعدن كلش هواي
بحيث اصغر جرح سماني عمو!!
بنات ادموعي جانن حدهن الباب
عكب فركاك عاشن بالملاهي
يالـــماخذهة منــــي الليلة مــــا اوصيك
حبيبة گلبــــي هاي شتطلب إنطيهه -
4094
4095
4096
4097
4098
4099
4100
4101
4102
4103
4104
4105
4106
4107
4108
4109
4110
4111
4112
چـان بحـر النجف بـي ماي وغمـــــــــيـج
هسـه (جـف) شنهو السبب محد عـرف
...
لأن دفنو بي علي بذاك الزمـــــــــــــــان
خـاف مـن حيـدر (بلـع ريـجـه) ونشـف..#ليث_باسم_الدعمي
حيدر من لفاه الموت زينب كاعده يمه
كالتله اريدنلي كفيل يكون
بحياتك و ارد اشوفنه
كاللهه اتخيري .. واختاري
ابو فاضل عجيد الگوم اعرفنه
ابو فاضل زعل واغتاض
دگ الرمح فوگ الكاع
گال الحمل من يثگل بسم هاشم لشيلنه
..
ها يشهدلك يوم العاشر .. والطـف والحـومـه
منو كال بضـــــــــربتك لونك اصفر
مستحيل اصير اصفر ندري بيك
..
انخطف لون الموت واصفر وجه صار
والصفار بوجه ظل يعكس عليك
..
انت يامه الموت ناديتـــــــــه تعال
وهو خايف ماكدر يدنه ليك
...
استحـــى عزرائيل من دور عليك
وكتله هذا انه تعال ادنه الي
..
قبض روحك روحه طاحت بين اديك
لحد ماكلك ادخيلك يــاعـلــي
[صورة]
البساتين اشكبرهه وتكشخ بعصفور
على المضهر ابنادم غلط لو قسته
ولك. مو فاهي مثلك مالحانه.
وابد ما اجلب اني مالحانه.
اذا متلوح كلي مالحانه .
ليش تكول عل العنبه رديه
شرد_اسولف
روحي ورده ونيت الوادم خريف
يا_حسرتي
حسره الماعنده كلشي
وكل دقيقه يمرله ضيف
شنهي يعني؟
ما تحبلك ثاني٠٠٠٠٠
عاد بيك شلون مهتم اني ٠٠٠٠
روح خل يدللك٠٠٠٠٠
والله ضحكني لخذاك ٠٠٠٠٠
اكثر من امك نمت بحضاني٠٠٠٠٠
شنهي يعني وذا حبيت ثاني؟ ؟؟
مااردتك ونسّ
ردتك حلالي تصير
[صورة]
مادام كلبي يدك
تبقى الك دكته
ولو بيه اخر نفس
اتنفسك انت
ﺭﺍﺡ ﺍﺩﻭﺭ ﺩﻧﻴﺎ ﻣﺎﺑﻴﻬﻪ ﺍﻧﺘﻈﺎﺭ
ﻭﺭﺍﺡ ﺍﻋﻮﻑ ﺍﻟﺒﻘﻮﺍ ﻭﺍﻟﻌﺎﻓﻮﻧﻲ
ﻭﺭﺍﺡ ﺍﻏﺴﻞ ﺍﻳﺪﻱ من هذا ﻭﻫﺬﺍﻙ
ﻭﺭﺍﺡ ﺍﺿﻴﻊ ﻭﺑﻌﺪ ﻣﺎﺗﻠﻜﻮني
لزمت القلم واني بحركت اعتاب
كلت اعتب نسيتك راح اعوفك
ومن راح القلم تدري اشطلع مكتوب
طلع مكتوب احبك يمتة اشوفك
شأكتب شأكَول الناس عافوني
من عكَب غيابك يعمن عيوني
لتحاسب شخص ندمان فديوم
ولاتحجي غزل يم ناس مجروحة
الك واهس دمع ؟ لاتبجي يمي ارجوك ..
البجي موزين يم اليحرك ابروحه...
كمت اكتب شعر واني مشاعر
وبلكت بيك تتحرك مشاعر
شجاك شمالك بحبي مشاعر
شسوي انتحر حتى تحن علية
ما ازعجك ... لا وحق طولك #بعد
وهذا من #مجنونك .. اعتبره #وعد
ارتاح من دوني وأخــــــذ كل #راحتك
و عيش لحظاتــــك بدوني #وساعتك
هذا حظـــــــــي وهو ويامن #كعد
ما ازعجك ... لا وحق طولك
#بهيــده ..
مـو كلمــن يلــوچ مـن الوجــع ..
مصيـــوب چيلـــه ..!!
#عريان_السيد_خلف
عبيد أنعيش
...بين...
الدمعة والظحكة
الليل من الله
...ليش...
أنكاسرة بشمعة
[صورة]
مشتهي
بتابوت انامن
واني عايش
وأسمع اليصرخ وراي
أرد اشوف اليذب حصوه
وياهو اليذب روحه ماااي
حرت شأكتب شوديلك
رسائل خير توميلك
عساهه عيد أيامك
و عساك أبخير دومك
على الغالي أريد أمشي
و أشوف أشلون شوصلك
أوصل و صلت الغركَان
من يوصل الى الشاطي
الشاطي يعتبر بر الامان
حبك غير بروحي الموازين وكلت نسيان حبك عندي عادي طلع حبك فرض مفروض عالروح ومثل دكات كلبي لا ارادي
عمي يهون
سهر الليل هد الحيل
والله يهون
ظيم الروح كوم جروح
بس مرني
عليك بداعة الما صار تذكرني
بس مرني
يماخذني..اعله..واهس.ديرت الشامت..
يكايدني الحلم عميان....
يسالفتي تره بلياك..امر كدامهم.ساكت.
وحگ العطر البثوبك
اكرهنك وانام الليل وافز والگاني محبوبك ؛_
بعد ميفيد ! ليش اذكرلك الزينات ؟
اذا گمت اعشگ عيوبك ؛_
اگول محالل وموهوب ؟ مو بس هاي
يمكن باچر من نموت اشيل ذنوبي وذنوبك
خاب وينك
والله فد مشتاقلك
انته مو كتلي اعيش بداخلك
قصرت من ما اجيت
رخصت دمعي وبجيت
شعندي غيركً.
هو بس انته ارتاحلك
أبجمالج دايخ أنه ودايخه الناس
وصاير من أشوفج يكثر أعنادي
جنت إسمع أغاني ل تامر وشيرين
وهسه أنه اعلى مودج أسمع اعبادي
وانه كتلك
موشرط
من اعتك
اخرب
الكصبه خرسه
وهيه جاهل
ومن تشيب
احله ناي
كلشي يهون
بس الكلفه من تشوف
اخ يطعن بأخو ويـخون
وكت بي كلشي متغير
حته الياكل ابيتك
شبع
و إرتاح
گام و كَسَر الماعون
هذا يا ضيم اللفاني
وخير بعدك ما اجاني
واني اني
گمت اشوف سنين راحت
چنت حاسبهن ثواني
صعبة انساك
وانه منين ما التاف
الكه وياك شخصيتي
اعوفك
واختنك
والكاك
نسمة تغازل بريتي
اظيعك
وارتبك
واحتار
شنهي وياك تاليتي
الـزيج فكه بـراحتـك ارد اشـتهيك
مـرجـح لـساني مراجـيح النـهد
طـيح طـيحة تمـره يـم جـاهل وكـيح
ارد افـرهد كـل غـراضك مـن اهد
4220
مثل الجسد يهواي صدك احس بيك
وصدكني كل يموت لو ما احاجيك
ضعونك جودرت بالهيم وصفيت
اغيم ، ما شمس بجفاك وصفيت
يفاهم ، للعلل من كون وصفيت
الدوه بشوفة خليلي شلون بيه
ﻛﺎﻓﻲ ﻳﺎ ﻛﻠﺒﻲ ﺗﺤﻦ ﻟﻜﻠﻮﺑﻬﻢ
ﺫﻭﻟﻪ ﻳﺮﺩﻭﻥ ﺍﻟﻴﺘﺮﺱ ﺟﻴﻮﺑﻬﻢ
ﻫﻤﻪ ﻣﺎﻋﺪﻫﻢ ﺻﺪﻳﻖ
ﻋﺪﻫﻢ ﺍﻟﺼﺤﺒﻪ ﻃﺮﻳﻖ
ﺍﻟﺴﻮﻳﺘﻪ ﻛﻠﻪ ﻣﺎﻭﻛﻒ ﺑﻌﻴﻮﻧﻬﻢ
ﻛﺎﻓﻲ ﻳﺎ ﻛﻠﺒﻲ ﺗﺤﻦ ﻟﻜﻠﻮﺑﻬﻢ
ﺑﻄﻠﺖ ﻣﺎﺳﻮﻟﻔﻠﻬﻢ
ﮔﻤﺖ ﺍﺳﻮﻟﻒ ﻭﻱ ﺍﺩﻳﻪ
ﺍﻟﺴﻤﻌﻮﻧﻲ ﺣﺠﺎيه ﻭﻛﺤﻪ
ﺳﻤﻌﺘﻬﻢ ﻣﺰﻫﺮﻳﻪ
انه انسان ...
نص اللسان ...
ساكت بس أريد الناس تفهم حكمة الخرسان ...
هوه الصوت لو بي خير
جا ما يعله ع النسوان ...؟؟؟
يالماخذ معزتك غصبن على الروح
أمانه عليك لتخليني وحدي
أنه بلياك مثل الجسد فارگ الروح
ومايحتاج أگلك وأنت تدري
تدري شگد أحبك والدليل وياك
أذا تحتاج شاهد شاهدي بصدري
أفتح باب گلبي وأقرأ شمكتوب
مكتوب أنه أحبك يابعد عمري
اگعدچ وأبقه ارسم بيچ
وأضم كل المعاني البارزه بوجهچ
بس سمحيلي اطوخ حيل يم خصرچ ( وكاحه )
اهواي بروحي اشك احزام
لان راهملي بس خصرچ
اضن راح اشتغل نداف
لان كل واهسي بگطنچ
رقيقه امي ويفززها النده من يــــطـيح
مكتوب الصنف ( ورده ) بهويتها
مو علويه بس الســــاده اليــشــورون
من شافوها حسدوها اعله شارتها
گد ما طاهره بوكت الصـــــلاه مـرات
اذا مانلگه تربه نحط صورتها
4221
بطلنه نرسم ب الهوه و نقشمر عـ احلامنه
بالدنيا اهلنا شحصلو خاطر نتاني ايامنه
هواي بيه وما اسولف
كلي بله منين ابدي
والله لوما اهلي واهلك
جان هسه وليد عندي ~
صدك احنه انتهينة وماضي راح نصير
وصدك بصوتك راح نبقى نتذكر
ماردنه الماضي والقدر والمكتوب
بس ردنه الوداع شويه يتاخر
لايهمك دمعي بس كون انته زين
تعبي وسنين العمر مومشكله...
السنين الراحت وهالذكريات...
اي فقير ابدربك انطيهن اله...
#كـــافي مو كل يوم #تجرحني وتروح
هاي ماطلعت محبه ولا عشك
اضحك بوجهك جذب وبكلبي نـــار
واكتم انفاسي بمرار واختنك
هواي جاملتك تره #ومنطيك عين
وبعد ماظل صبر عندي ولا خلك
وإني يا ابن الناس مااضمها عليك
#تزعل انت هواي من حجّي الصدك
انت شمعه وإني صاير بيك خيط
وانت صح تموع بس اني #احترك
مدري وينك ؟
غيري يمكن ترس عينك !
واضح من عيونك مبلل عشگ
ويه غيري چنك مطول خلگ !
باب كلبك شو احس دفعاته ريح
عاشرت غيري اعتقد صارت صدگ !
روح تبرالك الدنيا والخذاك ..
بعازة اﻻبره تره يضل الفتگ ...
الورق باحضان الغصن كلش عزيز
لكن من يطيح ﻻبد ينسحگ
ممكن اشااك....انطيني رقمج خلي اتعرف عليج
اوك ماشي انطيني رقم اختك بالاول
ليش_اختي!!
ارد اعرفها عله اخويه ....
عوفي اختي اختي محد يقربلها
اختي ابد مسوي ...هيج
هااا فهمتك .. اي كلتلي
يعني_بس_اختك_اصيله!!
واحنه اصلنه الي رجيج_؟؟
4222
مانسيتك انت كلبي العاش بأوهامك ليالي
انت دنياي بحزنها وبكل فرحها وطيب حالي
يابحريجري بدموعي وياحلم بات بخيالي
جنت اشوفك مستحيل وجنت نبرات انفعالي
وانت كل سحرالطبيعةانطاك ربك يامثالي
عاجزومكدراعبرعن غلاتك يا سؤالي
غالي وماتكفي الحضرتك لانك اغلى من كل الغوالي...
ممكن اشااك....انطيني رقمج خلي اتعرف عليج
اوك ماشي انطيني رقم اختك بالاول
ليش_اختي!!
ارد اعرفها عله اخويه ....
عوفي اختي اختي محد يقربلها
اختي ابد مسوي ...هيج
هااا فهمتك .. اي كلتلي
يعني_بس_اختك_اصيله!!
واحنه اصلنه الي رجيج_؟¿
4222
الله روووووووعه وبداع
افتح باب گلبك لا يضل مسدود...
روحي تعنتك لا ترد خطار....
من دون البشرگلبي الك ارتاح...
ومن دون الورد بس انته مختارك...
اصيرلك سوالف لو سكوتك طال...
واصيرلك عذر لو شحت الاعذار...
وصيرلك صبر لو جزع صبري وياك..
كلشــي #ضدي
حتـــه هذ الليـــيل #ضدي
من بديت اسهـــر
غفـــه #وخـــلاني وحدي
هــو اني شضــال #عنــدي
غير دخـــان #الجكاير…..
والصــور ودموع خــدي !!
#أأملثم_بغيرت_العباس
ما عاتبك ....
ضل سوي كلشي براحتك .
من احجي عبالك الح.
غلطان والله وداعتك .
سوي التريده بكل برود .
وامحيني هم امن الوجود.
مادام مرتاح انته هيج .
ضل سوي كلشي براحتك
حنه فقره وشوفة عيونك ثواب
الله لايطيك يالماجيتنه
من كثر ماندعي گمنه ونستغيث
گامت الوادم تصلي ابيتنه
مسكونه روحي تريد جنّيها يطلع
مامش شصحت يفلان للخوه يفزع.
.
.
بقلمي
ليش اني دون البشر بعيوني مانامك
يالليل بس بلسهر تلگاني گدامك
افزع واجيك ع رجليه
مو انته الكلت ياخويه :lu
هسه ههههه:lu
چفه الميزان تنزل بلثگيل
هاي دنيه ومو شرط بيه العلو
#اولت ..#امس
يم راس شارعنة اجت
زفة وسمع گلبي انقهر
گمت وصحت باهل العرس
ممكن طلب ؟!
نصو الهلاهل لااجي ..
بالگوة نومت الصور
من احضنك حيل اردك طين
انه من اشتاك اخلص الشوك
هيج حرورة البيه
خوفي عليك اخت كتال
حگها تخاف تدري تروح فصليه ..
بغيبتك كلشي اختلف
هب الشمع طف الهوه
[صورة]
هي ضاگت بينة حيل
دنيا صارت چن جحيم
شما تضيگ نكول تفرج
ونصبر ب الله كريم
بية اخر طعنة ضلت
مني حتة روحي ملت
جروحي للشمات وصلت
وشامتي كلش رجيم
وشما عظم جرحي وكبر
عندي
مدري #ليش ؟...؟
بعز #ونستي !!!!
يمرني #طاري...........
ويترس الواهس #قلق..
أحط شفة اعلة شفة و ياك و اعضك حيل بأسناني
و اخليلك أثر بيهن خاف بيوم تنساني
كل جرح بيه يطيب اكدر على دواه
بس جرحي من فركاك متحير وياه
بتابوت احط الروح ودفنها بالباب
خاف من اموت تكول عافوني الاحباب
مشتاك الك مشتاك شوك اقوى من شوك
يل تسوى نص الكون بس شفتك الفوك
بين الكلب والروح بستان الك خاص
واهديلك العينين واحسبهن رخاص
كلبي جزيره عشك وحبك شواطيها
وانت الشمس والكمر وانت الهوى البيها
صحح اليغيب هواي يتسمى مفقود
بس انت من تغيب بنص روحي موجود
اتمنى اظمك حيل واتنفس انفاسك
واصرخ احبك حيل من ساسك لراسك
ورقه وقلم كضيت ردت اكتب انساك
اوصل لحد النون واكتبها اهواك
ماهم للسوالف بس احس مطعون
والمطعون خنجر توجعه الشهگه ..
يل. كاعد بكلبي. شكد عليك. ايجار
تعال ادفع ايجارك. خل اشوفك
ﺍﻟﻴﺆﻡ ﺍﺑﺸﺮﻛﻢ ﻧﺴﻴﺖ ﺍﻟﺨﺎﻧﻲ/؟
ﺃﺗﻘﺸﻤﺮﺕ ﻣﺮﺗﻴﻦ ﻣﺪﺭﻱ ﺷﻤﺎﻟﻨﻲ
ﺑﻌﺪ ﻣﺎ ﺃﺷﺘﻢ ﻫﻮﺍﻫﻢ ﻟﻮ ﺃﻣﻮﺕ---
ﻭﻻ ﺑﺸﺎﺭﻉ ﺑﻴﻬﻢ ﺃﻳﺬﻛﺮﻧﻲ ﺍﻓﻮﻭﺕ
ﻫﻴﻪ ﻏﻠﻄﻪ ﻭﺭﺍﺡ ﺍﺑﻴﻊ ﺍﻟﺒﺎﻋﻨﻲ
خوش تحجي بظهري صح لسانك.
وانه الامدح بيك يم عدوانك.
كلت كل حجيك يهون*
وفي وماتعرف تخون*
وعيروني صويحبك شو خانك.
خوش تحجي بظهري صح لسانك.
بابك ياكلب سديته من سنين
كلبي من العشك ماظل صبر عنده
وصيت الكلب لاتعشك انته النوب
لان حظك ردي وقسمتك بعد ارده
هسه انت مشيت انكول معذور
النوم اشبي ؟ البسمه ؟ ذوله هم عشاك ؟؟
تكـلي ألنــاس ضــايج .. خيـرك شبيـك ..؟
وساكت ما أكللهم أو حجي عن همي .!
مايحتــاج أسـولف هـو شــي معروف
ويـن ألكـه ألفـرح وأنــــــــتو مو يمي@@
أذا صايرشمس آنه أبقه دوم بليل
ماريد الضوه ويل ظلمه خلينـي
ما تسوه نرسم بالهوه
ونقشمر على احلامنا
بالدنيا اهلنا شحصلو
خاطر نتاني ايامنه
عوفـــة المايريدك لاتــلح وياه..
لـــوشيصير منك لو اعـــز ناسك..
ظـل امشي أعلة طــولك حتى لو لاكاك..
جنــــك ماتشوفة ولاتطخ راسـك
من تخطيط كلبي تخبل الدكتور
كال اللي تحببة شكد شلع كلبك
اذا عــــــــــده العمر بينه الثلاثين
يعني انكــــــــوم نحسب بالتنازل
واحنه من الفرح ماشفنه فد يوم
ضحكه ونكعـــــــــد ابفي المنازل
خسرنه اول خسارة اوكلنه تتعوض
وخسرنه الثانية وكلنه العتب عالحظ
ماظلت بعد حجة ..اشبعد ياروحي تترجه
هاي الثالثه وبيها السكوت افرض
ارد اموت .. ومااريد فضل واحد عليه من اموت
راح اشيلن نعشي بيدي ...ووين ما لاكتني حفره انكث هدومي وافوت [صورة]
كعبة حبنه طاحت صارت اتراب
مكان البي اثركم ليش اطوفة
مــو شرط الملك معناهــا عنده قصـور
هسـه آني ملك و ما عندي بس أمـي
شيخ جروحي مات وكلت راح ارتاح
واحد بعد واحد راح اقللهن
شو طلعن عراضة وللصبح جيلات
واحد مات بيهن هوسن كلهن
موكلمن ضحكلك يعني مرتاح
البلابل بالقفص من ضيمهه تغرد
شامت صوراني و اني اودع بيك
واجة انوب اعلى بابي وعلك الصورة
تعبنه الوكت ما ندري شمسوين
وصفت دنيتنه ظلمه وحيل سوده
كالو قفل واحد ينفتح وتهون
قفل يا بابا نفتح؟؟ كلها مسدوده
على الصوره صفنت وتعرف شصار ... الصوره دمعت وكالتلي وخر
طلعت موشطارة ... ألعشرة ثاري حظوظ ..!
عندي اخلأق هزت عرش الاحساس
وعندي اسلوب اجمل مـن جــــمالك
ما ردنه العتب عالقسمه والمكتوب بس ردنه الوداع شــويه يتأخر ..!!
تذكر من كَلتلك اني احبك حيل
راح الحيل ضلت بس احبك
على موودك الله نطااني عيؤؤن
وكل مأأ ااشووفك احمدالله
أحبك حب رفاق بزمن صدام
أمعيشهم بذله ومايكرهونه
سلمت مارديت من سلمت ليش
من طينه انه وياك انته احسن ابيش
صحت باسمك تعال وانت ماجيت
وطلع جيراني الاطرش صاح شتريد
شايل بگلبي حجي بگد ذكرياتي وياك
منو اليفهمني غيرك خاطر أحجيل
على الباكيت كتبو أحذر التدخين
وعلى الفرگه شعجب ماحذرتني
گالو من رحت تصبح على خير
انه بيا خير أصبح وأنته مو يمي
ترى الفركه فعل اعرابه انسااااااك.
وطول هجرك تعرف اعرابه...
هاي وادم ....!!
عدهم العايش صدك ... واحد قديم!!
أني الشماته أغثهم تعرف أشلون
أرسم بالدموع أحلوگ تضحك
حلم وردي رسمتك كلت راح ارتاح
بس طوخته زايد صار موت احمر
فقر دم بيه عادي وماأهتميت
فقر ماي بغيابك صاب العيون
ملك الموت أجاني وشاف الجروحگعد طلع جكاره وكلي نارك
ماميـــت عليـــك وهيـــج اسولف بيك؟
تره بعنـــاد الشماته مجــــلب بحــــبك
حبيتك من صدك. .........بس انت مدري شبيك
تكلي شبيك ما تنجح هالايام ....
شكتب بل الورق دمرني حبك
انه بهجرك مثل ديج انذبح يم رجلين عرسان!!
كاتلني الوجع والعالم تهلهل.......
جر حسرة كلبي عليك تدري شكبرها ؟
جن فزعة مال شيوخ ذبت عكلها !!
من كثر ألطعن كلبي أشتغل ذواق
وعلى ألطعنة ألقوية أيصيح أاااالله
ياحضره عشك بيك الجروح تطوف
انطي مراد خل يلتمن جروحي
فلوسك على فلوسي احسبهن اشكد
يجيبلنه فرح...لو حتى مستعمل
شرد مني الفرح لمن اجاني اليوم
دك بابي اعتذر مشتبه كــــــــــال
حسبالي تاجر صاحب البيت
ممعلم ادك اباب عمال
اثنعش خيط بگفاي اعله الجرح"
الطگني مو شامت تره الطگني عرف
اني گايلهه گبل واليوم اگول"
دچة مغيسل ولا دچة ولف..
يفز كلبي بتوالي الليـــــــل ويروح
يمك يلي مليته همــــــــوم ويروح
عشرتي وياك عشرة جسد وي روح
اذا تتركني اموت اشلون بيــــــــه
(((((تعال بساع )))))
خل يلمنه سكف لحاف
طبعك مثل طبع التين
كلك تنوكل مابيك شي ينعاف
لاتدك بابهم لاياگلبي عيب
تالي الليل خاف انسبب أزعاج
وافرض رجعونه ....وسدو الباب
يگلبي الموت أهون من الأحراج
هضيمه ايطگنه عوز واحنه اهل خير
وعدنه اخوان فوك اجتافهم تاج
عدنه الله يگلبي.... وبعد شنريد
هوه العنده الله شبعد يحتاج
جنه مرتاحين
ما ندري الخبز ياهو يجيبه !!!!
صافي مثل الماي اهلنه ....
ابطرك لعب الشوارع .....
ﻻ جكاير .... وﻻ سياسه .... وﻻ حبيبه
راح اجيك
وراح اشبكك
حيل احضنك ... حيل ما تكدر تحوس
وخلي شيطاني يأذن
ومن يأذن ... نوكف ونتوضة بوس
يا نخل شط العرب حاجيهاا
ليش زعلانه عليه شبيهاا
وحك كاعك والجذور
ما بدر مني قصور
بكد وكفه السياب انه متانيها
يا نخل شط العرب حاجيهاا
يا نخل شط العرب حاجيهاا
ليش زعلانه عليه شبيهاا
وحك كاعك والجذور
ما بدر مني قصور
بكد وكفه السياب انه متانيها
يا نخل شط العرب حاجيهاا
والله حسبالي فراشه مكابلك
جنت ما اعرف شنو البداخلك
انته مو فراشه كلش مبتعد
لئن ما عندك علاقه ويلورد
قشمرتني واني هسه مزاعلك
مشتاگلك
يالناثر الصفنه اعله روحي لخاطرك
ومحتاجلك؟!!!!
حاجة يتيم لامه اظل محتاجلك
شَجَاك اتّغًيّرًتّ مُابُيّنَ لُيّلُهّ ؤٌيّؤٌمُ
عّسّاهّهّ ابُخِتّهّ كلُمُنَ سّمُمُ افُكارًك